Долбоор

КЫРГЫЗ РЕСПУБЛИКАСЫНЫН МЫЙЗАМЫ

**“Кыргыз Республикасынын айрым мыйзам актыларына**

**(Кыргыз Республикасынын Административдик-процесстик кодексине, Кыргыз Республикасынын Жарандык процесстик кодексине) өзгөртүүлөрдү киргизүү жөнүндө”**

**1-берене.**

Кыргыз Республикасынын Административдик процесстик кодексине (Кыргыз Республикасынын Жогорку Кеңешинин Жарчысы, 2017-ж., № 1 (2), 13-ст.) төмөнкүдөй өзгөртүүлөр киргизилсин:

15-беренеде:

а) 1-бөлүгүнүн 1-пункту төмөнкүдөй редакцияда баяндалсын:

“1) административдик актыны же административдик органдын мыйзамсыз аракеттерин (аракетсиздигин) толугу менен же болбосо бир бөлүгүн жараксыз деп табуу жөнүндө;”;

б) 2-бөлүгүнүн 3-пункту күчүн жоготту деп таанылсын;

2) 24-берененин 7-бөлүгү төмөнкүдөй мазмундагы үчүнчү сүйлөм менен толукталсын:

“Сот жыйналышында сот аныктамасынын резолюциялык бөлүгүн жарыялоого укуктуу.”;

3) 27-берененин 3-бөлүгү күчүн жоготту деп таанылсын;

4) 28-берененин төмөнкүдөй мазмундагы экинчи жана үчүнчү сүйлөмдөр менен толукталсын:

“Административдик органдардын, башка мамлекеттик органдардын, жергиликтүү өз алдынча башкаруу органдарынын өз алдынча бөлүмдөрү, ошондой эле мыйзамда белгиленген тартипте түзүлгөн комиссиялар, эгерде аларга жалпы укуктук ыйгарым укуктар берилип, алардын аткарылышы жеке жана юридикалык жактардын укуктарын жана милдеттерин түзүүгө, өзгөртүүгө же токтотууга алып келсе, администрациялык жоопкер болушу мүмкүн. Прокурор, өзү чыгарган прокурордук чара көрүү актылары даттанылган учурда административдик жоопкер боло алат.”;

5) 29-берененин 1-бөлүгүнүн төртүнчү абзацы төмөнкүдөй мазмундагы экинчи сүйлөм менен толукталсын:

“Сотко кайрылганда өкүл ишеним катты түп нускада же талаптагыдай түрдө күбөлөндүрүлгөн көчүрмө түрүндө берүүгө милдеттүү.”;

6) 41-беренеде:

а) 3-бөлүгү төмөнкүдөй мазмундагы экинчи сүйлөм менен толукталсын:

“Жарашуу макулдашуусун бекитүү жөнүндө аныктама даттанылышы мүмкүн.”;

б) 4-бөлүгү күчүн жоготту деп таанылсын;

7) 42-берененин 1-бөлүгүндө:

а) биринчи сүйлөм төмөнкүдөй редакцияда баяндалсын:

“Прокурор чөйрөсү аныкталбаган жактардын укуктарын, эркиндиктерин жана мыйзам менен корголуучу кызыкчылыктарын, мамлекеттик же коомдук кызыкчылыктарды коргоо үчүн сотко административдик доо менен кайрылууга укуктуу.”;

б) төмөнкүдөй мазмундагы үчүнчү сүйлөм менен толукталсын:

“Мында анын кызыкчылыгы үчүн доо берген жак ишке доогер катары тартылат.”;

8) 109-берененин 2-бөлүгүндө:

а) 1-пункту төмөнкүдөй редакцияда баяндалсын:

“1) административдик актыны (актыны) же жоопкердин мыйзамсыз аракетин (аракетсиздигин) жараксыз деп таануу жөнүндө талаптарды камтыган административдик актыны (актыны) же жоопкердин аракеттерин (аракетсиздигин) толугу менен же анын бир бөлүгүн таануу аракеттерин талашуу жөнүндө доо;”;

б) 3-пункту “административдик актыны” деген сөздөрдөн кийин “(актыны)” деген сөз менен толукталсын;

в) 5-пункту төмөнкүдөй редакцияда баяндалсын:

“5) жоопкердин күчүн жоготкон административдик актысын (актысын) мыйзамсыз деп таануу жөнүндө талабын камтыган административдик акт (акт) күчүн жоготкондугунун мыйзамдуулугун текшерүү жөнүндө доо.”;

9) 110-беренеде:

а) 1-бөлүгү төмөнкүдөй редакцияда баяндалсын:

“1. Доо сотко административдик акт (акт) күчүнө кирген күндөн тартып үч айдын ичинде берилет.”;

б) 2-бөлүгү алып салынсын;

в) 3-бөлүгү “аракетке” деген сөздөн кийин “(аракетсиздикке)”деген сөз менен толукталсын;

г) 5-бөлүгүндө "бир айдын" деген сөздөр "үч айдын" деген сөздөргө алмаштырылсын;

д) 8-бөлүгү төмөнкүдөй редакцияда баяндалсын:

“8. Эгерде мыйзамда башкасы белгиленбесе, сот жүйөлүү деп тааныган себептер боюнча доону берүү мөөнөтүн өткөрүп жиберген, бирок даттанылган актылар кабыл алынган же даттанылган аракеттер жасалган күндөн тартып 10 жылдан кечиктирбестен сотко кайрылган жактарга, өткөрүп жиберген мөөнөт калыбына келтирилиши мүмкүн.”;

10) 113-берененин 1-бөлүгү төмөнкүдөй мазмундагы 4 жана 5-пункттар менен толукталсын:

“4) административдик доо башка жактын, чөйрөсү аныкталбаган жактардын укуктарын, эркиндиктерин жана мыйзам менен корголуучу кызыкчылыктарын же коомдук кызыкчылыктарды коргоо үчүн ушул Кодексте же мыйзамда мындай укук каралбаган мамлекеттик бийлик органы, башка мамлекеттик органдардын, жергиликтүү өз алдынча башкаруу органдарынын, уюм, кызмат адамы же жаран тарабынан коюлса;

5) административдик иштердин айрым категориялары боюнча өндүрүштүн өзгөчөлүктөрүн аныктоочу ушул Кодекстин ченемдеринде каралган администрациялык доону, арызды кабыл алуудан баш тартуу үчүн башка негиздер болсо.”;

11) 115-берененин 1-бөлүгүнүн 6-пунктунда "жарандын” деген сөз алып салынсын;

12) 125-берененин 8-бөлүгүнүн үчүнчү сүйлөмү төмөнкүдөй редакцияда баяндалсын:

“Өтүнмө берилбегенде, судья доону кароосуз калтыруу жөнүндө аныктама кабыл алат.”;

13) 143-берененин 1-бөлүгүнүн 4-пункту күчүн жоготту деп таанылсын;

14) 166-беренеде:

а) 2-бөлүгү “өкүлүнө” деген сөздөн кийин “жана үчүнчү жактарга” деген сөздөр менен толукталсын;

б) 4 жана 5-бөлүктөрү күчүн жоготту деп таанылсын;

15) 169-берененин 3-бөлүгү төмөнкүдөй редакцияда баяндалсын:

“3. Чечимдин резолюциялык бөлүгүн аныктоо учурунда жүйөлүү чечим соттук териштирүү аяктаган күндөн тартып беш күндөн кечиктирилбестен түзүлөт жана ишке катышкан жактарга тапшырылат (жиберилет).”;

16) 173-беренеде:

а) 1-бөлүгүнүн 5-пункту төмөнкүдөй редакцияда баяндалсын:

“5) Сотко кайрылган адамдын укуктары, эркиндиктери жана мыйзамдуу кызыкчылыктары бузулбаганбы, же болбосо талаш туудуруп жаткан акт (аракет) мамлекеттик бийлик органдары, жергиликтүү өз алдынча башкаруу органдары жана алардын кызмат адамдары тарабынан кабыл алынган (жасалган) учурда бул адамга анын укуктарын, эркиндиктерин жана мыйзамдуу кызыкчылыктарын жүзөгө ашырууга карата тоскоолдуктар түзүлбөгөнбү.”;

б) 5-бөлүгү төмөнкүдөй редакцияда баяндалсын:

“5) Сотко кайрылган адамдын укуктары, эркиндиктери жана мыйзамдуу кызыкчылыктары бузулбаганбы, же болбосо талаш туудуруп жаткан акт (аракет) мамлекеттик бийлик органдары, жергиликтүү өз алдынча башкаруу органдары жана алардын кызмат адамдары тарабынан кабыл алынган (жасалган) учурда бул адамга анын укуктарын, эркиндиктерин жана мыйзамдуу кызыкчылыктарын жүзөгө ашырууга карата тоскоолдуктар түзүлбөгөнбү.”;

17) 174-беренеде:

а) 2-бөлүгүнүн 6-пунктунда "жараксыз" деген сөз "мыйзамсыз" деген сөзгө алмаштырылсын;

б) 2-бөлүгү төмөнкүдөй мазмундагы 7-пункт менен толукталсын:

“7) административдик органдын күчүн жоготкон административдик актысын мыйзамсыз деп таануу жөнүндө.”;

в) берене төмөнкүдөй мазмундагы 3-бөлүк менен толукталсын:

“3. Эгерде административдик органдын, башка мамлекеттик бийлик органдын, жергиликтүү өз алдынча башкаруу органдын, алардын кызмат адамынын даттанылып жаткан актысы же аракети (аракетсиздиги) сотко кайрылган адамдын же анын кызыкчылыгы үчүн доо берген жактын жеке укуктарын, эркиндиктерин жана мыйзамдуу кызыкчылыктарын козгобойт деп сот аныктаса, жана аларды жүзөгө ашырууга карата тоскоолдуктар түзүлбөгөндүгү аныкталган учурда, сот административдик доону канааттандыруудан баш тартуу жөнүндө чечим чыгарат.”;

18) 175-берененин 4-бөлүгү төмөнкүдөй мазмундагы алтынчы абзац менен толукталсын:

“Ушул Кодекстин 174-статьясынын 3-бөлүгүндө каралган жагдайлар болгондо, чечимдин жүйөлөштүрүү бөлүгүндө алардын белгилениши гана көрсөтүлөт.”;

19) 176-берененин 2 жана 3-бөлүктөрү төмөнкүдөй редакцияда баяндалсын:

“2. Жүйөлөнгөн чечимди жарыя кылууда катышып отурган процесстин катышуучуларына, жүйөлөнгөн чечимдин көчүрмөсү кол койдуруу менен түздөн-түз сотто тапшырылат. Эгерде чечимдин көчүрмөсү өкүлгө тапшырылса, анда ал өзүнүн атынан иш алып баруучу адамга да тапшырылды деп эсептелет.

3. Процесстин катышуучуларына, анын ичинде чечимдин резолюциялык бөлүгүн жарыя кылууда катышпагандарга, жүйөлөнгөн чечимдин көчүрмөсү соттук териштирүү аяктаган күндөн тартып беш күндүн ичинде тапшырылганы жөнүндө кабарландырмасы менен тапшырык кат аркылуу жөнөтүлөт. Эгерде чечимдин көчүрмөсү ошондой эле өкүлгө жөнөтүлсө, анда ал өзүнүн атынан иш алып баруучу адамга тапшырылды деп эсептелет.

Чечим ушул Кодекстин [107-беренесинде](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C59931586-2d1e-47a5-a7bb-bcefa4f55cbc%5Cdocument.htm#st_107) каралган эрежелер боюнча тапшырылды деп эсептелет.”;

20) 182-беренеде:

а) 1-пунктунда “өз алдынча талаптар менен” жана “же үчүнчү жак болгон адам” деген сөздөр алып салынсын;

б) 2-пункту төмөнкүдөй редакцияда баяндалсын:

“2) эгерде доогер аракетке жөндөмдүүлүгүн жоготсо - аракетке жөндөмсүз жакка камкорчу дайындоо жөнүндө соттун чечими мыйзамдуу күчүнө киргенге чейин;”;

в) 3-пунктунда “же болбосо өз алдынча талаптары бар үчүнчү жакты” деген сөздөр алып салынсын;

г) 4-пункту төмөнкүдөй редакцияда баяндалсын:

“4) Куралдуу Күчтөрдүн, Кыргыз Республикасынын башка аскердик бөлүктөрүнүн же аскердик түзүлүштөрүнүн күжүрмөн аракеттерге катышкан бөлүктөрүндө жүргөн доогер өтүнгөндө - Куралдуу Күчтөрдүн, Кыргыз Республикасынын башка аскерлеринин же аскердик түзүлүштөрүнүн курамында болуусу токтогонго чейин;”;

21) 183-берененин 1-бөлүгүндө:

а) 1 жана 2-пункттары төмөнкүдөй редакцияда баяндалсын:

“1) доогер чакыруу боюнча Кыргыз Республикасынын Куралдуу Күчтөрүндө, башка аскерлеринде же аскердик түзүлүштөрүндө же кандайдыр-бир мамлекеттик милдетти аткарууга тартылып аскердик кызматта жүргөндө - Кыргыз Республикасынын Куралдуу Күчтөрүнүн, башка аскерлеринин же аскердик түзүлүштөрүнүн курамында болуусу же болбосо мамлекеттик милдетти аткаруусу аяктаганга чейин;

2) доогер дарылоо мекемелеринде болгондо же сотко келүүсүнө тоскоолдук кылган жана медициналык мекеменин маалымкаты менен ырасталган оорусу болгондо - дарылоо мекемесинен чыгарылганга же оорусу айыкканга чейин, бирок эки айдан ашык эмес мөөнөткө. Бул мөөнөт аяктагандан кийин тарап өкүлүн дайындоого милдеттүү, ал эми сот ишти кароону кайрадан улантууга укуктуу;”;

б) бөлүк төмөнкүдөй мазмундагы 6-пункт менен толукталсын:

“6) мыйзамдуу жана негиздүү чечим кабыл алуу үчүн мамлекеттик органдарга же жергиликтүү өз алдынча башкаруу органдарына расмий түшүндүрмө берүүнү талап кылган маселелер же зарыл болгон маалыматтарды алуу боюнча боюнча расмий суроо-талап жөнөтүү.”;

22) 186-беренеде:

а) 3-пунтку төмөнкүдөй редакцияда баяндалсын:

“3) эгерде ошол эле доогердин ошол эле жоопкерге карата, ошол эле жүйө жөнүндө жана ошол эле негиздер боюнча чыгарылган, соттун мыйзамдуу күчүнө кирген чечими болсо же иш боюнча өндүрүштү токтотуу жөнүндө, доону кабыл алуудан баш тартуу жөнүндө соттун аныктамасы болсо. Анын ичинде, эгерде бул доогердин кызыкчылыгы үчүн прокурор, мамлекеттик орган, жергиликтүү өз алдынча башкаруу орган тарабынан доо коюлса да бул эреже колдонулат.”;

б) 6-пунктунда “же өз алдынча талаптары бар үчүнчү жак болуп саналган жеке адам” деген сөздөр алып салынсын;

в) 9-пунктунда “эгерде ишти соттук териштирүүгө даярдоо процессинде же” деген сөздөр алып салынсын;

г) бөлүк төмөнкүдөй мазмундагы 10 жана 11-пункттар менен толукталсын:

“10) эгерде доогердин кызыкчылыгы үчүн прокурордун койгон административдик доосу боюнча соттун мыйзамдуу күчүнө кирген чечими болсо;

11) Ушул Кодекстин 183-беренесинин 1-бөлүгүнүн 5-пунктунда каралган учурларды кошпогондо, талаш-тартыштын предмети жок болсо.”;

23) 188-берене төмөнкүдөй мазмундагы 6-пункт менен толукталсын:

“6) эгерде доогер административдик доо коюунун мөөнөтүн өткөрүп жиберсе жана мындай мөөнөттү калыбына келтирүү жөнүндө өтүнүч жок болсо.”;

24) 201-беренеде:

а) 1-бөлүгү төмөнкүдөй мазмундагы экинчи абзац менен толукталсын:

“Саясий партияны кошпогондо, коммерциялык эмес уюм шайлоо мыйзамдарында каралган анын коомдук байкоочу катары укуктары бузулган учурда сотко кайрылууга укуктуу.”;

б) 3-бөлүгү “Участкалык” деген сөздөн кийин “, округдук” деген сөз менен толукталсын;

в) 4-бөлүгүндө “Сотко” деген сөз алып салынсын;

25) 203-беренеде:

а) 9-бөлүгүндө “Кыргыз Республикасынын Шайлоо жана референдум өткөрүү боюнча борбордук комиссиясынын өкүлүнүн милдеттүү түрдө катышуусу менен” деген сөздөр алып салынсын;

б) берене төмөнкүдөй мазмундагы 11-бөлүк менен толукталсын:

“11. Соттун чечими жана кассациялык инстанциядагы соттун токтому кайтадан ачылган жагдайлар же жаңы жагдайлар боюнча кайра кароого жатпайт.”;

26) 26-главанын аталышында "Судьялар кеңешине караштуу Тартип комиссиясынын” деген сөздөр “Судьялар кеңешинин” деген сөздөргө алмаштырылсын;

27) 204-беренеде:

а) берененин аталышындагы "Судьялар кеңешине караштуу Тартип комиссиясынын" деген сөздөр "Судьялар кеңешинин" деген сөздөргө алмаштырылсын;

б) 1-бөлүгүндө “Судьялар кеңешине караштуу Тартип комиссиясына” деген сөздөр “Судьялар кеңешине” деген сөздөргө алмаштырылсын, “Судьялар кеңешине караштуу Тартип комиссиясы” деген сөздөр “Судьялар кеңеши” деген сөздөргө алмаштырылсын;

в) 2-бөлүгүндө “Судьялар кеңешине караштуу Тартип комиссиясына” деген сөздөр “Судьялар кеңеши” деген сөздөргө алмаштырылсын;

г) 3-бөлүгүндө “Судьялар кеңешине караштуу Тартип комиссиясынын” деген сөздөр “Судьялар кеңешинин” деген сөздөргө алмаштырылсын;

д) 4-бөлүгүндө “Судьялар кеңешине караштуу Тартип комиссиясынын” деген сөздөр “Судьялар кеңешинин” деген сөздөргө алмаштырылсын;

е) 5-бөлүгүндө “Судьялар кеңешине караштуу Тартип комиссиясынын” деген сөздөр “Судьялар кеңешинин” деген сөздөргө алмаштырылсын;

28) 205-беренеде:

а) 1-бөлүгүндө “Судьялар кеңешине караштуу Тартип комиссиясынын” деген сөздөр “Судьялар кеңешинин” деген сөздөргө алмаштырылсын;

б) 2-бөлүгүндө “Судьялар кеңешине караштуу Тартип комиссиясы” деген сөздөр “Судьялар кеңеши” деген сөздөргө алмаштырылсын;

в) берене төмөнкүдөй мазмундагы 9-бөлүк менен толукталсын:

“9. Соттун чечими жана кассациялык инстанциядагы соттун токтому кайтадан ачылган жагдайлар же жаңы жагдайлар боюнча кайра кароого жатпайт.”;

29) IV бөлүмдөгү “Жарандык абал актыларынын жазууларынын туура эместиктерин аныктоо” 22-глава алып салынсын;

30) IV бөлүмдөгү “Нотариалдык аракеттерди жасоого же аларды жасоодон баш тартууга арыздарды кароо” 23-глава алып салынсын;

31) IV бөлүм төмөндөгүдөй мазмундагы 23-1-глава менен толукталсын:

“23-1-глава. Аткаруу документтерин аткарууда сот аткаруучунун токтомдорун жана аракеттерин (аракетсиздигин) талашуу жөнүндө иштер боюнча өндүрүш

211-1-берене. Сот аткаруучунун токтомдорун жана аракеттерин (аракетсиздигин) талашуу

Сот аткаруучунун токтомдору жана аракеттери (аракетсиздиги) ушул Кодексте жана аткаруу өндүрүшү жөнүндөгү мыйзамдарда каралган учурларда ушул главада каралган эрежелер боюнча талашылышы мүмкүн. Кызыкдар жак тикелей сотко же аткаруу өндүрүшү жөнүндөгү мыйзамга ылайык баш ийүүчүлүк тартибинде жогору турган органга (кызмат адамына) кайрылууга укуктуу.

211-2-берене. Сот аткаруучунун талашууга жаткан токтомдору, аракеттери (аракетсиздиги)

Ушул Кодексте каралган тартипте талашууга жаткан сот аткаруучунун токтомдоруна, аракеттерине (аракетсиздигине) жекече кабыл алынган, натыйжасында жарандын, уюмдун жана аткаруу өндүрүшүнүн башка катышуучусунун укуктары бузулган; жарандарга жана уюмдарга укуктарды жана эркиндиктерди жүзөгө ашырууга тоскоолдуктар түзүлгөн; жаранга же уюмга кандайдыр бир милдет мыйзамсыз түрдө жүктөлгөн же болбосо алар жоопкерчиликке мыйзамсыз тартылган токтомдор жана аракеттер (аракетсиздик) кирет.

211-3-берене. Сот аткаруучунун токтомдорун жана аракеттерин (аракетсиздигин) талашуу жөнүндө арызды берүү

1. Сот аткаруучунун токтому жана аракеттери (аракетсиздиги) аткаруу өндүрүшүнүн тараптары же болбосо ушул токтом, аракет (аракетсиздик) менен укуктары жана кызыкчылыктары бузулган жактар тарабынан талашылуусу мүмкүн.

2. Сот аткаруучунун токтомун, аракеттерин (аракетсиздигин) талашуу жөнүндө арыз сотко бул токтом чыккан, аракет жасалган күндөн тартып же болбосо ушул токтомдон, аракеттен (аракетсиздиктен) улам укуктары жана кызыкчылыктары бузулган жаранга же уюмга анын укуктары жана кызыкчылыктары бузулгандыгы тууралуу белгилүү болгон күндөн тартып 10 күндүк мөөнөттүн ичинде берилет. Арыздардын көчүрмөлөрү бардык кызыкдар жактарга, анын ичинде талашылып жаткан токтомду чыгарган же талаштуу аракетти (аракетсиздикти) жасаган сот аткаруучу иштеген сот аткаруучулар кызматынын бөлүктөрүнө берилет.

3. Арыз менен сотко кайрылуу мөөнөтүн өткөрүп жиберүү сот үчүн мындай арызды кабыл алуудан баш тартууга негиз болуп саналбайт. Мөөнөтүн өткөрүп жиберүүнүн себептери сот жыйналышында айкындалат жана алар арызды канааттандыруудан баш тартуу үчүн негиз болуп калышы мүмкүн.

211-4-берене. Сот аткаруучунун токтомун жана аракеттерин (аракетсиздигин) талашуу жөнүндө арызды кароо

1. Арыз сотко келип түшкөн учурдан тартып он күндүн ичинде сот тарабынан, арыз берүүчүнүн, сот аткаруучусунун катышуусу менен каралат.

2. Ушул берененин 1-бөлүгүндө көрсөтүлгөн, сот жыйналышынын убактысы жана орду жөнүндө талаптагыдай кабарланган жактардын сот жыйналышына келбей коюусу арызды кароого тоскоолдук болуп саналбайт.

3. Сот талашылып жаткан токтомдун же аракеттин күчүн арыз сотто каралып жаткан убакытта арыз берүүчүнүн өтүнмөсү боюнча токтото турууга укуктуу.

4. Сот арызда баяндалган жана процесске катышуучулардын түшүндүрмөлөрүндө көрсөтүлгөн жүйөлөргө, берилген далилдерге жана иштеги башка материалдарга эле чектелип калбастан, бул талашты туура чечүү максатында, талашылып жаткан токтом, аракет (аракетсиздик) боюнча иш жүзүндөгү бардык жагдайларды иликтеп чыгат.

5. Сотто даттанылып жаткан токтомдун, аракеттердин (аракетсиздиктин) мыйзамдуулугун жана негиздүүлүгүн далилдөө милдети мындай токтомду кабыл алган же мындай аракетке (аракетсиздикке) жол берген сот аткаруучуга жүктөлөт. Чыгарылган токтомдун, жасалган аракеттин (аракетсиздиктин) тууралыгына карата кайсы болбосун шек саноолор арыз берүүчүнүн пайдасына түшүндүрмөлөнөт.

211-5-берене. Соттун аныктамасы жана аны ишке ашыруу

1. Сот арызды негиздүү деп таануу менен, жарандын (уюмдун) укуктарын жана эркиндиктерин бузгандыкты же болбосо жаранга (уюмга) анын укуктарын жана эркиндиктерин жүзөгө ашыруусуна тоскоолдукту толук өлчөмдө жоюу жагында сот аткаруучунун милдети жөнүндө аныктама чыгарат.

2. Соттун аныктамасы, эгерде кызыкдар жактар апелляциялык даттануу (сунуштама) бербесе, аныктама кабыл алган күндөн тартып он күн өткөндөн кийин күчүнө кирет.

3. Соттун аныктамасы жол берилген мыйзам бузууну четтетүү үчүн токтому, аракеттери (аракетсиздиги) талашылып жаткан сот аткаруучулар бөлүгүнүн жетекчисине же болбосо баш ийүүчүлүк тартибинде жогору турган органга, кызмат адамына сот аныктамасы мыйзамдуу күчүнө кирген күндөн тартып үч күндүн ичинде жөнөтүлөт.

4. Аныктама жарандык процесстик мыйзамдарда жана аткаруу өндүрүшү жөнүндө мыйзамдарда көрсөтүлгөн эрежелер боюнча аткарылат.

5. Эгерде талашылып жаткан токтом же аракеттер (аракетсиздик) мыйзамдуу түрдө чыгарылганын же жасалгандыгын белгилесе, сот арызды канааттандыруудан баш тартат.

211-6-берене. Сот актылары боюнча даттануу жана сот аткаруучулардын токтомдору, аракеттери (аракетсиздиги) боюнча талаш иштерди кайра кароо

1. Сот аткаруучулардын мыйзамдуу күчүнө кире элек токтомдорун, аракеттерин (аракетсиздигин) талашуу жөнүндө иштерди кайра кароо областтык соттордун тийиштүү сот коллегиясы тарабынан апелляциялык өндүрүш тартибинде, апелляциялык инстанциядагы сотко иш келип түшкөн учурдан тартып он күндүк мөөнөттө, ушул Кодекстин 24 главасына (ушул главадагы алып салууларды жана толуктоолорду эске алуу менен) ылайык жүзөгө ашырылат.

Соттун аныктамасына даттануу ушул иш боюнча соттун аныктамасы менен укуктары жана мыйзамдуу кызыкчылыктары бузулган адамдар тарабынан он күндүк мөөнөттө, биринчи инстанциядагы сот аркылуу берилет. Сот актысын кабыл алган сот бул даттанууну иш менен бирге тийиштүү инстанцияга, ал сотко келип түшкөн күндөн тартып үч күндүк мөөнөттө жиберүүгө милдеттүү.

2. Кыргыз Республикасынын сотторунун сот актыларын кассациялык тартипте кайра кароо Кыргыз Республикасынын Жогорку сотунун тийиштүү сот коллегиясы тарабынан, иш кассациялык инстанциядагы сотко келип түшкөн күндөн тартып беш күндүн ичинде, ушул Кодекстин 26 главасында каралган эрежелер боюнча, ушул главада белгиленген алып салууларды жана толуктоолорду эске алуу менен жүргүзүлөт.

3. Даттанууну берүү мөөнөтү калыбына келтирилбейт. Көрсөтүлгөн мөөнөттөр аяктагандан кийин даттануулар кабыл алынбайт жана ушул Кодексте белгиленген тартипте кайра кайтарылат.

4. Сот актылары кайтадан ачылган жагдайлар же жаңы жагдайлар боюнча кайра кароого жатпайт.”;

32) 213-берененин 3-бөлүгүнүн экинчи сүйлөмү алып салынсын;

33) 214-берененин 3-бөлүгүнүн экинчи сүйлөмү төмөнкүдөй редакцияда баяндалсын;

“Өкүл тарабынан берилген апелляциялык даттанууга ишеним кат же өкүлдүн ыйгарым укуктарын күбөлөндүргөн башка документ түп нускада же болбосо талаптагыдай күбөлөндүрүлгөн көчүрмөдө тиркелиши керек.”;

34) 219-беренеде:

а) 1-бөлүгүнүн 3-пунктунда "2 жана 3-бөлүктөрүнүн" деген сөздөр "1-3-бөлүктөрүнүн” деген сөзгө алмаштырылсын;

б) 1-бөлүк төмөнкүдөй мазмундагы 7-пункт менен толукталсын:

“7) апелляциялык даттануу (сунуштама) апелляциялык инстанциядагы сот тарабынан мурда каралган сот актысына берилсе.”;

в) 2-бөлук бөлүк төмөнкүдөй мазмундагы экинчи абзац менен толукталсын:

“Эгерде сот тарабынан ушул статьянын 1-бөлүгүндө каралган негиздер бар экендиги аныкталса, ал өндүрүшкө кабыл алынгандан кийин апелляциялык даттануу (сунуштама) берген жакка кайтарылып берилиши мүмкүн.”;

35) 223-беренеде:

а) 6-бөлүгүндө “[12” деген цифра "10" деген цифрага алмаштырылсын;](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C758ad01f-b4f4-4704-b051-d3fb9f0443ae%5Cdocument.htm#g12)

б) 8-бөлүгү күчүн жоготту деп таанылсын;

36) 225-беренеде:

а) 1-бөлүк төмөнкүдөй мазмундагы үчүнчү сүйлөм менен толукталсын:

“Сот чечимдин резолюциялык бөлүгүн жарыя кылууга укуктуу.”;

б) 2-бөлүгү төмөнкүдөй редакцияда баяндалсын:

“2. Сот актысынын резолюциялык бөлүгүн чыгарууда жүйөлөнгөн сот актысы соттук териштирүү аяктаган күндөн тартып жети күндөн кечиктирбестен процесстин катышуучуларына жөнөтүлөт (тапшырылат).”;

в) 3-бөлүгүнүн биринчи сүйлөмү төмөнкүдөй редакцияда баяндалсын:

“Жүйөлөштүрүлгөн сот актысын жарыя кылуу учурунда катышып олтурган процесстин катышуучуларына жүйөлөштүрүлгөн сот актысынын көчүрмөсү түздөн-түз сотто кол койдуруу менен тапшырылат.”;

г) 4-бөлүгүнүн биринчи сүйлөмү төмөнкүдөй редакцияда баяндалсын:

“Жүйөлөштүрүлгөн сот актысын жарыя кылуу учурунда катышпаган процесстин катышуучуларына жүйөлөштүрүлгөн сот актысынын көчүрмөсү аларга аны жарыя кылуу күнүнөн тартып жети күндүн ичинде тапшыруу жөнүндө билдирүү менен заказдык кат менен жиберилет (тапшырылат).”;

37) 228-беренеде “[12](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C758ad01f-b4f4-4704-b051-d3fb9f0443ae%5Cdocument.htm#g12)” деген цифра "[11](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C758ad01f-b4f4-4704-b051-d3fb9f0443ae%5Cdocument.htm#g12)” деген цифрага алмаштырылсын;

38) 233-берененин 2-бөлүгү төмөнкүдөй мазмундагы 7-пункт менен толукталсын:

“7) соттун чечими менен укуктары, эркиндиктери жана мыйзамдуу кызыкчылыктары козголгон жактар тартылбастан иш каралса.”;

39) 234-берененин 3-бөлүгүндө “1, 2, 4 жана 5-пункттарында” деген сөздөр "1, 2, 4, 5 жана 6-пункттарында” деген сөздөргө алмаштырылсын;

40) 241-берененин 4-бөлүгү күчүн жоготту деп таанылсын;

41) 242-берененин 1-бөлүгү төмөнкүдөй редакцияда баяндалсын:

“Биринчи инстанциядагы соттун аныктамасына жеке даттануу (сунуштама), кабыл алынган күндөн тартып он күндүн ичинде, апелляциялык инстанциядагы соттун аныктамасына бир айдын ичинде берилиши мүмкүн.”;

42) 244-берененин 2-бөлүгүндө “(жеке)” деген сөз алып салынсын;

43) 248-берененин 2-бөлүгү төмөнкүдөй мазмундагы экинчи абзац менен толукталсын:

“Иш боюнча өндүрүштү токтотуу, доону кароосуз калтыруу жөнүндө соттун аныктамасына кассациялык даттануу ал кабыл алынган күндөн тартып үч айдын ичинде берилет.”;

44) 249-беренеде:

а) 3-бөлүгүнүн экинчи сүйлөмү төмөнкүдөй редакцияда баяндалсын:

“Өкүл тарабынан берилген кассациялык даттанууга (сунуштамага) ишеним кат же өкүлдүн ыйгарым укуктарын күбөлөндүргөн башка документ түп нускада же болбосо талаптагыдай күбөлөндүрүлгөн көчүрмөдө тиркелүүгө тийиш.”;

б) 2-бөлүгүндө “билдирүү” деген сөз “өтүнүч” деген сөзгө алмаштырылсын;

45) 254-беренеде:

а) 1-бөлүгүнүн 4-пункту төмөнкүдөй редакцияда баяндалсын:

“4) эгерде даттануу апелляциялык инстанциядагы соттун кароосунун предмети болбогон сот актысына берилсе;”;

б) 1-бөлүк төмөнкүдөй мазмундагы 7-пункт менен толукталсын:

“7) кассациялык даттануу (сунуштама) биринчи жана апелляциялык инстанциялардагы соттордун мурда кассациялык инстанциядагы сот тарабынан каралган сот актыларына берилсе.”;

в) 1-бөлүк төмөнкүдөй мазмундагы тогузунчу абзац менен толукталсын:

“Эгерде сот тарабынан ушул статьянын 1-бөлүгүндө каралган негиздер бар экендиги аныкталса, ал өндүрүшкө кабыл алынгандан кийин кассациялык даттануу (сунуштама) берген жакка кайтарылып берилиши мүмкүн.”;

46) 259-беренеде:

а) 3-бөлүгүнүн үчүнчү экинчи сүйлөмү төмөнкүдөй редакцияда баяндалсын:

“Сот андан кийин сот актысын кабыл алуу үчүн кеңешүүчү бөлмөгө чыгып кетет.”;

б) 3-бөлүк төмөнкүдөй мазмундагы экинчи абзац менен толукталсын:

“Зарыл болгон учурда сот ишти маңызы боюнча кароону кайра улантат, бул жөнүндө жүйөлөнгөн аныктама чыгарылат, ал сот жыйналышынын протоколуна киргизилүүгө тийиш. Бул учурда сот жыйналышы ушул беренеде белгиленген тартипте улантылат.”;

в) 4-бөлүгү төмөнкүдөй редакцияда баяндалсын:

“4. Кеңешүүчү бөлмөсүнөн чыккандан кийин сот кабыл алынган сот актысын жарыялайт.

Сот кабыл алынган сот актысынын резолюциялык бөлүгүн жарыя кылууга укуктуу. Мында жүйөлөнгөн сот актысы аны жарыя кылуу күнүнөн тартып он беш күндүн ичинде жазуу жүзүндө түзүлөт жана процесстин катышуучуларына аны тапшыруу жөнүндө билдирүү менен заказдык кат менен жиберилет (тапшырылат).”;

47) 267-берене төмөнкүдөй редакцияда баяндалсын:

“267-берене. Сот актыларын кайтадан ачылган жагдайлар же жаңы жагдайлар боюнча кайра кароо

Биринчи, апелляциялык жана кассациялык инстанциялардагы соттордун мыйзамдуу күчүнө кирген, ушул берененин экинчи абзацында каралган, актылары кайтадан ачылган же жаңы жагдайлар боюнча процесстин катышуучусунун арызынын (сунуштамасынын) негизинде, ушул Кодексте каралган учурларды кошпогондо, кайра каралышы мүмкүн.

Кайтадан ачылган жагдайлар же жаңы жагдайлар боюнча төмөнкүлөр кайра каралат:

* соттун чечими;
* доону кабыл алуудан баш тартуу жөнүндө аныктама;
* өндүрүштү токтотуу жөнүндө аныктама;
* доону кароосуз калтыруу жөнүндө аныктама.”;

48) 268-беренеде:

а) 2-бөлүгүнүн 1-пункту төмөнкүдөй редакцияда баяндалсын:

“1) ишти чечүү үчүн олуттуу мааниге ээ, талаш-тартыш болуп жаткан сот актысын кабыл алуу учурунда арыздануучуга жана (же) сотко белгисиз болгон же белгилүү болушу мүмкүн болбогон жагдай;”;

б) 4-пункту күчүн жоготту деп таанылсын;

49) 274-берененин 1-пунктанда “[269-беренесинин](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C1e526d93-c4f5-4f3e-b30a-4ead6742309e%5Cdocument.htm#st_269) 1-бөлүгүнүн” деген сөздөр “[272-беренесинин](file:///C%3A%5CUsers%5Ca.kasymalieva%5CAppData%5CLocal%5CTemp%5CToktom%5C1e526d93-c4f5-4f3e-b30a-4ead6742309e%5Cdocument.htm#st_269) 1-бөлүгүнүн” деген сөздөргө алмаштырылсын.

**2-берене.**

Кыргыз Республикасынын Жарандык процесстик кодексине (Кыргыз Республикасынын Жогорку Кеңешинин Жарчысы, 2017-ж., № 1 (2), 14-ст.) төмөнкүдөй өзгөртүүлөр киргизилсин:

1) 48-берененин 1-бөлүгү төмөнкү мазмундагы экинчи абзац менен толукталсын:

“Мында кимдин кызыкчылыгында доо коюлган жак ишке доогер катары тартылат.”;

2) 62-берененин:

а) 4-бөлүгү төмөнкү редакцияда баяндалсын:

 “Адвокаттын ыйгарым укуктары адвокаттык иш жөнүндө Кыргыз Республикасынын мыйзамдарына ылайык берилген, юридикалык практиканы жүзөгө ашырып жаткан жактын тапшырмасынын ордери жана тапшырма келишими менен ырасталат.”;

б) берене төмөнкү мазмундагы 6-бөлүк менен толукталсын:

“6. Сотко кайрылганда өкүл ишеним каттын түп нускасын же анын талаптагыдай түрдө күбөлөндүрүлгөн көчүрмөсүн келтирүүгө милдеттүү.”;

3) 62-берененин 2-бөлүгү төмөнкү редакцияда баяндалсын:

“Мыйзамдуу өкүлдөрдөн башка өкүлдүн доо арызына (арызга) же доо арызына (арызга) каршы пикирге кол коюу, аларды берүү, доону камсыз кылуу жөнүндөгү арызга кол коюу, ишти бейтарап сотко өткөрүп берүү, иштин факты жүзүндөгү жагдайлары боюнча макулдашуу түзүү, жаңыдан ачылган жагдайлар жана жаңы жагдайлар боюнча боюнча сот актыларын кайра кароо жөнүндө арызга кол коюу, ишти аксакалдар сотуна өткөрүп берүү, доо талаптарынан толук же бөлүгүндө баш тартуу, доону толук же бөлүгүндө таануу, доо талаптарын көбөйтүү же азайтуу, доонун предметин жана негиздерин өзгөртүү, жарашуу макулдашуусун түзүү, ыйгарым укуктарын башка жакка өткөрүп берүү (кайра ишенүү), сот актысын даттануу, даттануудан баш тартуу, аткаруу барагын берүү укуктары өкүлдүк дайындаган жак берген ишеним катта же тапшырма келишимде атайын эскертилүүгө тийиш.”;

4) 104-берененин 8-пункту төмөнкү редакцияда баяндалсын:

“турак-жайларды жалдоо келишиминен тышкары, мүлктүк жалдоо келишимин, мөөнөтүнөн мурда бузуу жөнүндө доолордо - келишимди колдонуунун калган мөөнөтү ичинде мүлктү пайдалангандык үчүн төлөмдөрдүн жыйындысы менен, бирок үч жылдан ашык эмес мөөнөттө;”;

5) 106-берененин:

а) 2-бөлүгүнүн экинчи сүйлөмү төмөнкү редакцияда баяндалсын:

“Мамлекеттик алымды төлөөнү жылдыруунун жана созуунун мөөнөтү ишти тиешелүү сот инстанциясында кароонун мөөнөтүнөн ашпаш керек.”;

б) 3-бөлүгүндө “жылдыруу же созуу жөнүндө маселе боюнча” деген сөздөр “жылдыруудан же созуудан баш тарткан” деген сөздөр менен алмаштырылсын;

6) 109-берененин 1-пунктунда “күбөлөргө,” деген сөз алып салынсын;

7) 114-берененин 1-бөлүгүндө “башка тараптын пайдасына” деген сөздөрдөн кийин “анын арызы боюнча” деген сөздөр менен толукталсын;

8) 118-берене төмөнкү мазмундагы 5-бөлүгү менен толукталсын:

“5. Ишти кароонун натыйжалары боюнча сот тарабынан өндүрүлгөн почта чыгымдарынын өлчөмү Сот департаменти тарабынан аныкталат.”;

9) 128-берененин 5-бөлүгүнүн биринчи сүйлөмү төмөнкү редакцияда баяндалсын:

“Сот ишке катышуучу жактарды жана процесстин башка катышуучуларын телефонограмма, телеграмма, факсимилдик байланыш же электрондук почта же болбосо сот тиешелүү билдирүүнү дарек ээсине жөнөткөн жана алган фактысын жазууга мүмкүндүк берүүчү байланыштын башка каражаттарын колдонуу менен, анын ичинде СМС жана байланыштын ушул сыяктуу түрлөрүн колдонуу менен кабардар кылууга же чакырууга укуктуу.”;

10) 137-берененин 2-бөлүгүндө “жети” деген сөз “беш” деген сөзгө алмаштырылсын;

11) 142-берененин 1-бөлүгүнүн биринчи сүйлөмү төмөнкү редакцияда баяндалсын:

“Иш боюнча доогердин, өз алдынча талаптарды койгон үчүнчү жактын, сот өндүрүшкө кабыл алган утурлама доо койгон жоопкердин арызы боюнча сот доону камсыз кылуу чараларын көрүшү мүмкүн.”;

12) 145-берененин 1-бөлүгүнүн 2-сүйлөмүндө “чараларын көрүү жөнүндө” деген сөздөр “маселеси боюнча” деген сөздөр менен алмаштырылсын;

13) 148-берененин 5-бөлүгүнүн 1-сүйлөмүндө “жөнүндө” деген сөз “маселеси боюнча” деген сөздөр менен алмаштырылсын;

14) 174-берене төмөнкү редакцияда баяндалсын:

“Ишти маңызы боюнча кароо доогерден өз талаптарын колдой тургандыгы, жоопкерден доогердин талаптарын мойнуна алары же албасы жана тараптар ишти жарашуу макулдашуусу менен бүтүрүү же медиация жол-жобосун жүргүзүүнү каалары же каалабасы жөнүндө суроодон башталат.”;

15) 176-беренин 1-бөлүгүндө “Иш баяндалгандан кийин” деген сөздөр алып салынсын;

16) 197-берененин 1-бөлүгү төмөнкү мазмундагы үчүнчү абзац менен толукталсын:

“Сот чечимдин резолюциялык бөлүгүн жарыялоого укуктуу. Чечимдин резолюциялык бөлүгүн чыгарууда сот чечим жарыяланган күндөн тартып беш күндөн кечиктирбестен жүйөлөштүрүлгөн чечимди түзүүгө милдеттүү.”

17) 214-берене төмөнкү редакцияда баяндалсын:

“1. Ишке катышуучу жактарга соттун жүйөлөштүрүлгөн чечиминин көчүрмөсү чечим жарыялангандан кийин дароо тапшырылат.

2. Сот жыйналышына катышпаган ишке катышуучу жактарга, ошондой эле сот чечимдин резолюциялык бөлүгүн жарыялаган учурда, соттун чечиминин көчүрмөсү чечим жарыяланган күндөн тартып беш күндөн кечиктирилбестен, тапшырылгандыгы жөнүндө кайра билдирилүүчү тапшырык кат менен жиберилет”;

18) II бөлүм төмөнкү мазмундагы 17-1-глава менен толукталсын:

“17-1-главасы. Соттук материалдарды кароонун өзгөчөлүктөрү

214-1-берене. Соттук материалдар боюнча өндүрүштү жүзөгө ашыруу

1. 72, 111, 112, 114, 115, 143, 145, 147, 148, 206, 208, 209, 210, 213, 337, 372, 391, 394, 406, 409, 410, 411, 412, 415, 418, 423, 429, 438-беренелеринде, ошондой эле ушул Кодексте белгиленген бөлөк учурларда, соттук материалдар боюнча арыздардын кароосу, ушул главада белгиленген айрым арыздарды кароонун эрежелери менен жөнгө салынбаган бөлүгүндөгү өзгөчөлүктөр менен каралат.

2. Соттук материалдар боюнча арыздар сотко келип түшкөн күндөн тартып отуз күндүн ичинде каралат.

3. Соттук материалдар боюнча арыздарды кароо учурунда арызды камсыз кылуу чараларын көрүүгө, үчүнчү жактарды тартууга, өндүрүштү токтото турууга жол берилбейт.

214-2-берене. Арыздын формасы жана мазмуну

1. Арыз сотко жазуу жүзүндө, машиналык басылма текст түрүндө берилет.

2. Арызда төмөнкүлөр көрсөтүлүшү керек:

1) арыз берилүүчү соттун аталышы;

2) арыз ээси (фамилиясы, ысымы, атасынын ысымы, дареги, юридикалык жактын аталышы, анын жайгашкан жери, ошондой эле, эгерде арызды өкүл берсе, өкүлдүн аталышы жана анын дареги) жана кызыкдар башка жактар боюнча маалыматтар;

3) арыз ээсинин талабы;

5) арыз ээси өз талаптарын негиздеп жаткан жагдайлар жана бул жагдайларды ырастоочу далилдер;

6) арызга тиркелүүчү документтердин тизмеги.

3. Арызга доогер же кол коюуга жана арыз берүүгө ыйгарым укугу болгондо анын өкүлү кол коёт.

4. Эгерде жаран денебойлук кемчилдигинен же оорусунан улам өзү кол коё албаса, арызга анын өтүнүчү боюнча башка жаран кол коюшу мүмкүн. Бул жарандын койгон колун нотариус же болбосо мындай нотариаттык аракетти жасоого укугу бар башка кызмат адамы арыз ээси арызына өзү кол коё албаган себептерди көрсөтүү менен күбөлөндүрүүгө тийиш.

5. Арызы ошондой эле тийиштүү соттун маалыматтык-телекоммуникациялык интернет түйүнүнүн расмий сайтында жайгашкан форманы толтуруу жолу менен сотко берилиши мүмкүн, ага Кыргыз Республикасынын мыйзамдары менен белгиленген тартипте электрондук кол тамга коюлат.

214-3-берене. Арызга тиркелүүчү документтер.

Арызга төмөнкүлөр тиркелет:

1) арыздын жана ага тиркелген документтердин көчүрмөлөрүн ишке катышуучу жактарга жөнөткөндүгү жөнүндө далилдер;

2) ишеним кат же арызына кол коюуга өкүлдүн ыйгарым укуктарын күбөлөндүрүүчү башка документ;

3) арыз ээси өз талаптарын негиздеген жагдайларды ырастоочу документтер.

214-4-берене. Арызды кабыл алуу

1. Арыз сотко келип түшкөн күндөн баштап беш күндүк мөөнөттө кабыл алуу жана соттук териштирүүгө дайындоо жөнүндө аныктаманы кабыл алуу жолу менен арызды сот өндүрүшүнө кабыл алуу жөнүндө маселе судья жеке өзү тарабынан чечилет.

214-5-берене. Арызды кабыл алуудан баш тартуу

1. Сот арызды кабыл алуудан баш тартат, эгерде:

1) арыз жарандык сот өндүрүшүнүн тартибинде кароого же чечүүгө жатпаса;

2) ошол эле тараптын, ошол эле предмет жөнүндө жана ошол эле негиздер боюнча арызы сот мурда караса.

2. Арызды кабыл алуудан баш тартуу жөнүндө судья жүйөлөнгөн аныктама чыгарат, аныктама сотко кайрылган учурдан тартып жети күндүк мөөнөттө чыгарылууга, арыз ээси берген документтерди кайра кайтаруу менен бир эле убакта ага тапшырылууга же жөнөтүлүүгө тийиш.

3. Арызды кабыл алуудан баш тартуу арыз ээсинин ошол эле жоопкерге ошол эле предмет жөнүндө жана ошол эле негиздер боюнча сотко доо менен кайрадан кайрылышына жол бербейт. Арызды кабыл алуудан баш тартуу жөнүндө соттун аныктамасына жекече даттануу (сунуштама) берилиши мүмкүн.

214-6-берене. Арызды кайтарып берүү

1. Сот арызды кайтарып берет, эгерде:

1) иш бул сотко караштуу болбосо;

2) арыз кызыкдар жактын атынан берилсе жана ага кол коюуга жана сотко берүүгө ыйгарым укугу болбогон адам тарабынан кол коюлса;

3) арызды өндүрүшкө кабыл алуу жөнүндө аныктама чыгарылганга чейин доогерден доо арызын кайтарып берүү жөнүндө арыз түшсө.

4) ушул Кодекстин 214-2, 214-3-беренелеринин талаптары аткарылбаса.

2. Арызды кайтарып берүү жөнүндө сот жүйөлөнгөн аныктама чыгарат, аныктамада сот, эгерде иш бул сотко караштуу болбосо, арыз ээси кайсы сотко кайрылууга тийиш экендигин же болбосо ишти козгоого тоскоолдук кылган жагдайларды кантип жоюу керектигин көрсөтүүгө.

3. Арызды кайтарып берүү жөнүндө аныктама ал сотко келип түшкөн учурдан тартып беш күндүк мөөнөттө чыгарылууга жана арызга тиркелген бардык документтер менен кошо арыз ээсине тапшырылууга же жөнөтүлүүгө тийиш.

4. Арызды кайтарып берүү аны кайра кайтаруу үчүн негиз болгон жагдайлар жоюлгандан кийин ошол эле талап менен жалпы тартипте сотко кайталап кайрылууга тоскоолдук кылбайт.

5. Арызды кайтарып берүү жөнүндө соттун аныктамасына карата жекече даттануу (сунуштама) берилиши мүмкүн.

214-7-берене. Өндүрүштү токтотуу жана арызды карабастан калтыруу.

1. Сот арыз боюнча өндүрүштү токтотот, эгерде учурда:

1) арыз жарандык сот өндүрүшүнүн тартибинде каралууга жана чечилүүгө жатпаса;

2) ошол эле тараптын, ошол эле предмет жөнүндө жана ошол эле негиздер боюнча арызы сот мурда караса.

2. Сот арызды карабастан калтырат, эгерде учурда:

1) кызыкдар жактын атынан кол коюуга же арызды коюуга ыйгарым укугу болбогон жак тарабынан арызга кол коюлса же арыз берилсе;

2) арыз ээси арызын кайтарып берүү жөнүндө өтүнүч менен кайрылса.”;

19) 216-берене:

а) 6-пункту төмөнкү редакцияда баяндалсын:

“мамлекеттик органдарга же жергиликтүү өз алдынча башкаруу органдарына ченемдик укуктук актыларды чечмелөө боюнча расмий суроо-талап жиберилгенде же мыйзамдуу жана негиздүү чечим кабыл алуу үчүн зарыл болгон керектүү маалыматтарды же документтерди алууга;”;

б) берене төмөнкү редакциядагы 7-пункту менен толукталсын:

“7) бул иште колдонулган же колдонууга жаткан мыйзамы же башка ченемдик укуктук актысы Кыргыз Республикасынын Конституциясына ылайык келиши жөнүндө маселенин анык эместиги сот тарабынан табылганда же бул маселе боюнча Кыргыз Республикасынын Конституциялык сотуна суроо-талап жөнөтүлгөндө.”;

20) 220-берененин 3-пункту төмөнкү редакцияда баяндалсын:

а) “ошол эле тараптардын ортосундагы, ошол эле предмет жөнүндө жана ошол эле негиздердеги талаш боюнча чыгарылган, мыйзамдуу күчүнө кирген соттун чечими же доогердин доодон баш тарткандыгына байланыштуу иш боюнча өндүрүштү токтотуу жөнүндө же тараптардын жарашуу макулдашуусун бекитүү жөнүндө соттун аныктамасы бар болсо, анын ичинде прокурор берген доо боюнча”;

б) берене төмөнкү мазмундагы 11-пункту менен толукталсын:

“11) талаштын предмети же талаштын тарабы жок болсо.”;

21) 226-берененин 1-бөлүгүндө “бир айлык” деген сөздөр “отуз күндүк” деген сөздөр менен алмаштырылсын;

22) 22-глава төмөнкү мазмундагы 231-1-беренеси менен толукталсын:

“231-1 берене. Кассациялык инстанциядагы сотто протоколдун мазмуну.

Кассациялык инстанциянын сот жыйналышынын протоколунда көрсөтүлөт:

1) сот жыйналышынын датасы жана убактысы;

2) сот жыйналышын ачуунун жана жабуунун (баштоонун жана аяктоонун) убактысы;

3) ишти караган соттун аталышы, соттун курамы, сот жыйналышынын катчысы, ишке катышуучу жактардын, ошондой эле сот жыйналышына катышуучу таратар жана алардын кассациялык даттанууга (сунушка) болгон позициясы;

4) иштин аталышы;

5) төрагалык кылуучунун тескемелери жана сот кеңешүү бөлмөсүнө кетпестен айрым процесстик акт эмес түрүндө чыгарган аныктамалар;

6) сот актысын кабыл алуу үчүн соттун кетүүсү жөнүндө маалыматтар;

7) резолютивдик бөлүгүн же соттук актысынын толук текстин жарыялоо жөнүндө маалымат, ошондой эле жүйөлөштүрүлгөн сот актысы менен таанышуу күнү;

8) протокол түзүүнүн жана ага кол коюунун датасы.”;

23) 246-берене төмөнкү редакциядагы 9-пункту менен толукталсын:

“9) соттун чечими боюнча мыйзамда каралган төлөмдөр төлөнгөн кызматкердин эмгек укуктарын бузган жактан, анын эмгек акысынан келтирилген зыяндын суммасын кармап калуу жөнүндө ыйгарым укуктуу мамлекеттик органдан, жергиликтүү өз алдынча башкаруу органынан талап билдирилсе;”;

24) 259-берененин 1-бөлүгүнүн 1 жана 3-пункттары төмөнкү редакцияда баяндалсын:

 “1) эгерде доо арызынын ушул Кодекстин 257-беренесинде белгиленген формасы жана мазмуну сакталбаса;”

“3) эгерде ушул Кодекстин 258-беренесинде аныкталган доо арызынын көчүрмөлөрү ишке катышуучу жактарга жөнөтүлгөндүгүнүн жана тапшырылгандыгынын далилдери берилбесе;”;

25) 262-берене төмөнкү мазмундагы 14 жана 15-пункттары менен толукталсын:

“14) жарандык абалдын актыларындагы жазууларга өзгөртүүлөрдү жана ондоолорду киргизүү жөнүндө;

“15) нотариалдык аракеттерди жасаган же аларды жасоодон баш тарткан нотариустун актыларын талашуу жөнүндө арыздар боюнча.”;

26) II-бөлүм төмөнкү мазмундагы 36-1-главасы менен толукталсын:

“36-1-главасы. Жарандык абалдын актыларындагы жазууларга өзгөртүүлөрдү жана ондоолорду киргизүү жөнүндө иштер боюнча өндүрүш

318-1-берене. Жарандык абалдын актыларындагы жазууларга өзгөртүүлөрдү жана ондоолорду киргизүү жөнүндө арызды берүү

1. Эгерде жарандык абалдын актыларын жазуу органдары укук жөнүндө талаш болбогон учурда киргизилген жазууларга оңдоолорду же өзгөртүүлөрдү киргизүүдөн баш тартышса, сот жарандык абалдын актыларын жазууларына оңдоолорду же өзгөртүүлөрдү киргизүү жөнүндө иштерди карайт.

2. Жарандык абалдын актыларындагы жазууларга өзгөртүүлөрдү жана ондоолорду киргизүү жөнүндө арыз арыз ээси жашаган жери боюнча коюлат.

3. Сот тарабынан кызыкдар жактардын ортосунда укук жөнүндө талаштын бар экендигин аныкталса, жарандык абалдын актысындагы жазууга оңдоолорду же өзгөртүүлөрдү киргизүү жөнүндө арызды карабастан калтырууга алып келет.

318-2-берене. Жарандык абалдын актысындагы жазууга оңдоолорду же өзгөртүүлөрдү киргизүү жөнүндө арыздын мазмуну

Жарандык абалдын актысындагы жазууга оңдоолорду же өзгөртүүлөрдү киргизүү жөнүндө арызда жарандык абалдын актысындагы жазууларда эмнеси туура эместигин, качан жана кайсы жарандык абалдын актысын жазуунун органы менен киргизилген жазууларга оңдоодон же өзгөртүүдөн баш тартканы көрсөтүлүшү керек.

318-3-берене. Жарандык абалдын актысындагы жазууга оңдоолорду же өзгөртүүлөрдү киргизүү жөнүндө арыз боюнча соттун чечими

1. Ишти кароонун натыйжалары боюнча жарандык абалдын актысынын туура эмес жазуусунун бар экендиги аныкталганда сот жарандык абалдын актыларын жазуу органдарына жарандык абалдын актыларынын китептерине киргизилген жазууга тиешелүү оңдоолорду же өзгөртүүлөрдү киргизүүгө милдеттүүлүгү жөнүндө чечим чыгарат.”

27) II-бөлүм төмөнкү мазмундагы 36-2-главасы менен толукталсын:

“36-2-глава. Жасалган нотариалдык аракеттерди же ушундай аракетти жасоодон баш тарткан нотариустун актыларын талашуу жөнүндө иштер боюнча өндүрүшү

318-4-берене. Жасалган нотариалдык аракеттерди же ушундай аракетти жасоодон баш тарткан жөнүндө арызды берүү

1. Өзүнө карата жасалган нотариалдык аракетти же ушундай аракетти жасоодон баш тартууну туура эмес деп эсептеген кызыкдар жак бул жөнүндө нотариус же нотариалдык аракеттерди жасоого ыйгарым укуктуу кызмат адамы турган жер боюнча арыз берүүгө укуктуу.

2. Арыз он күндүк мөөнөттө сотко берилет, ал арыз ээсине жасалган нотариалдык аракет жөнүндө же нотариалдык аракетти жасоодон баш тартуу жөнүндө белгилүү болуп калган күндөн тартып эсептелет.

3. Жасалган нотариалдык аракеттерди же аларды жасоодон баш тартканды талашуу жөнүндө арызды кароодо кызыкдар жактардын ортосунда укук талашы аныкталса, бул арыз карабастан калтырылууга жатат. Мында укук жөнүндө талаш сот тарабынан жарандык иштер боюнча доо өндүрүшүнүн тартибинде каралат.

318-5-берене. Жасалган нотариалдык аракетти же аны жасоодон баш тарткан арызды карап чыгуу

Арызды сот арыз ээсинин, нотариустун же даттанылып жаткан нотариалдык аракетти жасаган же нотариалдык аракеттерди жасоодон баш тарткан башка кызмат адамынын катышуусу менен карайт, бирок алардын келбей калышы ишти чечүү үчүн тоскоолдук болуп саналбайт.

318-6-берене. Жасалган нотариалдык аракетти же аны жасоодон баш тартканды талашуу жөнүндө арызы боюнча соттун чечими

Арызды кароонун натыйжалары менен сот чечим чыгарат:

1) жасалган нотариалдык аракетти мыйзамсыз деп таануу же жасалган нотариалдык аракетти мыйзамсыз деп таануудан баш тартуу жөнүндө;

2) нотариалдык аракетти жасоодон баш тартууну мыйзамсыз деп таануу жана нотариусту нотариалдык аракетти жасоого милдеттөө же нотариалдык аракетти жасоодон баш тартууну мыйзамсыз деп таануудан баш тартуу жөнүндө.”;

28) 329-берененин:

а) 1-бөлүгү төмөнкү мазмундагы 5-пункту менен толукталсын:

“5) эгерде иш апелляциялык тартипте каралса.”

б) 2-бөлүгү төмөнкү мазмундагы үчүнчү абзац менен толукталсын:

“Эгерде сот ушул берененин 1-бөлүгүндө каралган негиздер бар экендигин аныктаса, апелляциялык даттануу даттануу берген жакка өндүрүшкө кабыл алынгандан кийин да кайтарылышы мүмкүн.”;

в) 3-бөлүгүнүн экинчи абзацы төмөнкү редакцияда баяндалсын:

“Даттанууну кайра кайтаруу жөнүндө соттун аныктамасына, ушул берененин 1-бөлүгүнүн 5-пунктунда каралган учурдан тышкары, кассациялык даттануу (сунуштама) берилиши мүмкүн.”;

 29) 343-берененин 3-бөлүгү төмөнкү мазмундагы экинчи, үчүнчү жана төртүнчү абзацтар менен толукталсын:

“Апелляциялык инстанциядагы сот кабыл алынган соттук актынын резолюциялык бөлүгүн жарыялоого укуктуу. Чечимдин резолюциялык бөлүгүн чыгарууда сот чечим жарыяланган күндөн тартып жети күндөн кечиктирбестен жүйөлөштүрүлгөн чечимди түзүүгө милдеттүү.

Апелляциялык инстанциядагы сот жыйналышына катышкан жактарга жүйөлөштүрүлгөн соттук актынын көчүрмөсү аны жарыялангандан кийин дароо тапшырылат.

Сот жыйналышына катышпаган ишке катышуучу жактарга, ошондой эле сот соттук актынын резолюциялык бөлүгүн жарыялаган учурда, соттук актынын көчүрмөсү соттук акт жарыяланган күндөн тартып жети күндөн кечиктирилбестен, тапшырылгандыгы жөнүндө кайра билдирилүүчү тапшырык кат менен жиберилет (берилет).”;

30) 353-берененин 2-бөлүгүндө “бир айлык” деген сөздөр “отуз күндүк” деген сөздөр менен алмаштырылсын;

31) 357-берененин:

а) 1-бөлүгү төмөнкү мазмундагы 6 жана 7-пункттары менен толукталсын:

“6) эгерде ишке катышуучу жактарга даттануунун (сунуштаманын) көчүрмөлөрү жиберилгендигинин далилдери тиркелбесе;

7) эгерде иш кассациялык тартипте каралса.”;

б) берене төмөнкү мазмундагы 4-бөлүгү менен толукталсын:

“4. Эгерде сот ушул берененин 1-бөлүгүндө каралган негиздер бар экендигин аныктаса, кассациялык даттануу даттануу берген жакка өндүрүшкө кабыл алынгандан кийин да кайтарылышы мүмкүн.”;

32) 360-берененин 2-бөлүгүнүн үчүнчү абзацы алып салынсын;

33) 40-глава төмөнкү мазмундагы 361-1-беренеси менен толукталсын:

“361-1-берене. Соттун аныктамасына келтирилген кассациялык даттануунун (сунуштаманын) кароонун тартиби

1. Ушул Кодекстин 39-главасында белгиленген тартипте кабыл алынган биринчи жана (же) апелляциялык инстанцияда соттордун аныктамаларына кассациялык даттанууну (сунуштаманы) кароосу оозеки кароосуз жана ишке катышкан тараптарды кабарлабастан ушул беренеде белгиленген өзгөчөлүктөр менен ушул бөлүмдүн эрежелерине ылайык жүргүзүлөт.

2. Кассациялык инстанциядагы сот биринчи жана (же) апелляциялык инстанциядагы соттордун аныктамаларына даттанууларды (сунуштамаларды) даттануу өндүрүшкө кабыл алынган күндөн тартып 30 күн өткөндөн кийин карайт. Бул мөөнөт ишке катышуучу жактарга даттанууга (сунуштамага) каршы пикирлерин сотко келтирүү үчүн берилет. Даттанууга (сунуштамага) карата каршы пикирдин жоктугу аны караганга тоскоол болбойт.

3. Ишти өндүрүштөн токтотуу доону (арызды) карабастан калтыруу жөнүндө биринчи жана (же) апелляциялык инстанциядагы соттордун аныктамаларын кайрадан кароо жалпы тартипте жүргүзүлөт.”;

34) 369-берененин:

а) 2-бөлүгү төмөнкү мазмундагы экинчи абзац менен толукталсын:

“Кассациялык инстанциядагы сот кабыл алынган соттук актынын резолюциялык бөлүгүн жарыялоого укуктуу. Чечимдин резолюциялык бөлүгүн чыгарууда сот чечим жарыяланган күндөн тартып он беш күндөн кечиктирбестен жүйөлөштүрүлгөн чечимди түзүүгө милдеттүү.”;

б) берене төмөнкү мазмундагы 3-бөлүгү менен толукталсын:

“3. Кассациялык инстанциядагы сот жыйналышына катышкан жактарга жүйөлөштүрүлгөн соттук актынын көчүрмөсү аны жарыялангандан кийин дароо тапшырылат.

Сот жыйналышына катышпаган ишке катышуучу жактарга, ошондой эле сот соттук актынын резолюциялык бөлүгүн жарыялаган учурда, соттук актынын көчүрмөсү соттук акт жарыяланган күндөн тартып ош беш күндөн кечиктирилбестен, тапшырылгандыгы жөнүндө кайра билдирилүүчү тапшырык кат менен жиберилет (берилет).”;

35) 375-берененин 1-бөлүгүндө “жана кассациялык” деген сөздөр алып салынсын;

36) 378-берененин биринчи сүйлөмү төмөнкү редакцияда баяндалсын:

“Жаңыдан ачылган жагдайлар же жаңы жагдайлар боюнча сот актысын кайра кароо жөнүндө арызды же сунуштаманы сот ал ушул Кодекстин 214-1-беренесинин 2-бөлүгүндө белгиленген мөөнөттө сот жыйналышында карайт.”;

37) 385-берене төмөнкү мазмундагы 8 жана 9-пункттары менен толукталсын:

“8) Кыргыз Республикасынын органы менен жүргүзүлгөн жарандык абалдын актыларындагы жазууларга өзгөртүүлөрдү жана ондоолорду киргизүү жөнүндө арыз берилсе;

9) нотариалдык аракеттерди жасаган же аларды жасоодон баш тарткан нотариустун же башка Кыргыз Республикасынын органдын актыларын талашуу жөнүндө арыздар боюнча.”;

38) 44-глава алып салынсын;

39) 411-берененин экинчи абзацында “сотко келип түшкөн күндөн баштап он күндүк мөөнөттө” деген сөздөр “ушул Кодекстин 214-1-беренесинин 2-бөлүгүндө белгиленген мөөнөттө” деген сөздөр менен алмаштырылсын;

40) 413-берененин 1-бөлүгүндө “сотко келип түшкөн күндөн баштап бир айлык” деген сөздөр “ушул Кодекстин 214-1-беренесинин 2-бөлүгүндө белгиленген” деген сөздөр менен алмаштырылсын;

41) 420-берененин 1-бөлүгүндө “сотко келип түшкөн күндөн тартып бир айдан ашпаган” деген сөздөр “ушул Кодекстин 214-1-беренесинин 2-бөлүгүндө белгиленген” деген сөздөр менен алмаштырылсын;

42) 425-берененин 1-бөлүгүндө “сотко келип түшкөн күндөн тартып бир айлык мөөнөттө” деген сөздөр “ушул Кодекстин 214-1-беренесинин 2-бөлүгүндө белгиленген мөөнөттө” деген сөздөр менен алмаштырылсын;

43) 431-беренеде “сотко келип түшкөн күндөн тартып бир айдан ашпаган мөөнөттө” деген сөздөр “ушул Кодекстин 214-1-беренесинин 2-бөлүгүндө белгиленген мөөнөттө” деген сөздөр менен алмаштырылсын;

**3-берене.**

Ушул Мыйзам расмий жарыяланган күндөн тартып он күн өткөндөн кийин күчүнө кирет.

**Кыргыз Республикасынын**

**Президенти С. Жапаров**